11.3.2022
FI
Euroopan unionin virallinen lehti
C 117/17 Tiistai 14. syyskuuta 2021
iii) asettamaan painopisteeksi vihreää laivanrakennusta koskevien tutkimus- ja innovointiohjelmien rahoittamisen; 53. kehottaa komissiota ja jäsenvaltioita seuraamaan tarkkaan EU:n ulkopuolisten maiden investointeja Euroopan satamiin, kun otetaan huomioon niiden rooli Euroopan strategisen infrastruktuurin multimodaalisina keskuksina, keskeisinä energiatoimitusten solmukohtina ja teollisuusklustereina; Henkilö- ja kaupunkiliikenne, vesiliikenteen kaupunkilogistiikka sekä matkailu 54. panee tyytyväisenä merkille komission tuoreen arvioinnin vuoden 2013 kaupunkiliikennepaketista (18); korostaa tässä yhteydessä, että kaikkialla EU:ssa ei ole saavutettu yhtenäisellä tavalla kaupunkiliikennepaketin tavoitteita, joita olivat hiilidioksidipäästöjen ja ilman epäpuhtauspäästöjen väheneminen sekä ruuhkien ja tieliikennekuolemien väheneminen kaupunkialueilla; kehottaa siksi komissiota kannustamaan jäsenvaltioita ja kaupunkeja sisällyttämään kestävään kaupunkiliikenteen suunnitteluunsa mahdollisuuksien mukaan vesiteitse toteutettavan julkisen liikenteen, kaupunkilogistii­ kan ja paikallisen tavaranjakelun, sillä vesiliikenne on turvallinen, kestävä ja tehokas liikennemuoto, ja tehostamaan kaupunkiliikennettä koskevien tietojen keruuta; korostaa lisäksi tarvetta sisällyttää vesiteitse toteutettava julkinen liikenne digitaalisiin liikkuvuusalustoihin, joita ovat esimerkiksi liikkuminen palveluna sekä tavarantoimitussovellukset; 55. korostaa, että kaupunkialueiden sisävesiväylillä on hyödyntämätöntä potentiaalia, kuten kestävää ja älykästä liikkuvuutta koskevassa strategiassa osoitetaan; painottaa, että kaupunkialueista tulee yhä ruuhkaisempia ja uuden tieinfrastruktuurin rakentaminen ei ole aina kustannustehokasta; kehottaa komissiota sisällyttämään vesiliikenteen kestävää ja älykästä liikkuvuutta koskevan strategian tavoitteeseen, joka koskee sisävesiväylien käytön parantamista kaupungeissa, ja esittämään konkreettisia ehdotuksia sisävesiväyliemme logistiikan parantamiseksi ja toimitusten rahtipyörällä perille viemisen huomioon ottamiseksi ja siten liikennemuotosiirtymän edistämiseksi; kehottaa komissiota tässä yhteydessä tehostamaan vesiliikenteen henkilöliikennepalveluja ja rahtipalveluja koskevien kaupunkiliikennetietojen keruuta ja korostaa sisävesiliikenteen potentiaalia kestävän kaupunkilogistiikan kannalta viimeisillä osuuksilla; 56. korostaa, että matkustajaliikenteen kysyntää koskevat vuoden 2019 luvut osoittivat, että Euroopan jokiristeilyalan, myös päiväristeilyalusten ja lauttaliikenteen, tilanne oli terve ennen covid-19-pandemiaa; toteaa kuitenkin, että toiminta alalla lakkasi lähes kokonaan vuoden 2020 alkupuoliskolla vallinneen terveystilanteen vuoksi, mikä on aiheuttanut yrityksille kielteisiä taloudellisia vaikutuksia ja rahoitusvaikeuksia, ja että on edelleen epävarmaa, palautuuko matkustajaliikenne normaaliksi vuonna 2021 (19); kehottaa siksi komissiota sisällyttämään sisävesimatkailun tulevaan Euroopan matkailuohjelmaan 2050, jotta voidaan edistää jokimatkailun kestävän, innovatiivisen ja joustavan elpymisen liiketaloudellista kannattavuutta ottaen huomioon jokimatkailun taloudelliset hyödyt satama-alueilla lisäarvon, työpaikko­ jen luomisen ja satamamaksujen kannalta; 57. korostaa tarvetta tarkastella edelleen sisävesiväylien potentiaalia huviveneilyssä ja muissa ranta-alueilla tapahtuvissa aktiviteeteissa, jotka edistäisivät kasvua, loisivat uusia työpaikkoja ja lisäisivät matkailua kyseessä olevilla alueilla; 58. kehottaa jäsenvaltioita antamaan tukensa huviveneilijöiden kansainväliselle todistukselle hyväksymällä YK:n Euroopan talouskomission sisävesiliikennekomitean päätöslauselman 40 lupien rajat ylittävän tunnustamisen mahdollista­ miseksi ja huviveneilyn helpottamiseksi Euroopassa; o o 59.
(18) (19)
o
kehottaa puhemiestä välittämään tämän päätöslauselman neuvostolle ja komissiolle.
Komission yksiköiden työasiakirja, 24. helmikuuta 2021, SWD(2021)0047.
Reinin navigaation keskuskomissio, Market observation report 2020: inland navigation in Europe, syyskuu 2020.